REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/190-17

5. oktobar 2017. godine

B e o g r a d

**Z A P I S N I K**

**23. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 3. OKTOBRA 2017. GODINE**

Sednica je počela u 9,00 časova.

 Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Mihailo Jokić, Đorđe Komlenski, Žarko Mićin i Jovan Palalić.

Osim članova Odbora, sednici su prisustvovali i Stanija Kompirović, zamenik člana dr Aleksandra Martinovića, Aleksandra Majkić, zamenik člana Biljane Pantić Pilja i Zoltan Pek, zamenik člana Balinta Pastora.

 Sednici nisu prisustvovali članovi Odbora: Neđo Jovanović, Miletić Mihajlović, Dušan Pavlović, Nataša Mićić, Vjerica Radeta, Sreto Perić, Katarina Rakić i Dušan Petrović, niti njihovi zamenici.

Sednici su prisustvovali i Jasmina Benmansur, pomoćnik ministra u Sektoru za stručno usavršavanje i Dražen Maravić, pomoćnik ministra u Sektoru za razvoj dobre uprave.

Predsednik Odbora je konstatovao da su ispunjeni uslovi za rad i punovažno odlučivanje, nakon čega je predložio, a članovi Odbora su **jednoglasno** utvrdili sledeći

D n e v n i r e d :

1. Razmatranje Predloga zakona o Nacionalnoj akademiji za javnu upravu, koji je podnela Vlada (broj 011-2585/17 od 24. septembra 2017. godine), u načelu;
2. Razmatranje Predloga zakona o izmenama i dopunama Zakona o državnim službenicima, koji je podnela Vlada (broj 11-2586/17 od 24. septembra 2017. godine), u načelu;
3. Razno.

**PRVA TAČKA** – Razmatranje Predloga zakona o Nacionalnoj akademiji za javnu upravu, koji je podnela Vlada (broj 011-2585/17 od 24. septembra 2017. godine), u načelu.

 Predsednik Odbora je otvorio raspravu u vezi sa ovom tačkom dnevnog reda, pa kako se niko od prisutnih nije javio za reč, stavio je na glasanje predlog

-da Odbor za pravosuđe, državnu upravu i lokalnu samoupravu, u skladu sa članom 155. stav 2. Poslovnika Narodne skupštine, predloži Narodnoj skupštini da prihvati Predlog zakona o Nacionalnoj akademiji za javnu upravu, u načelu;

 -da za izvestioca Odbora na sednici Narodne skupštine bude određen narodni poslanik Petar Petrović, predsednik Odbora.

Članovi Odbora su **jednoglasno** usvojili navedeni predlog.

**DRUGA TAČKA –** Razmatranje Predloga zakona o izmenama i dopunama Zakona o državnim službenicima, koji je podnela Vlada (broj 11-2586/17 od 24. septembra 2017. godine), u načelu.

 Predsednik Odbora je otvorio raspravu u vezi sa ovom tačkom dnevnog reda, pa kako se niko od prisutnih nije javio za reč, stavio je na glasanje predlog

-da Odbor za pravosuđe, državnu upravu i lokalnu samoupravu, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama i dopunama Zakona o državnim službenicima, u načelu.

 -da za izvestioca Odbora na sednici Narodne skupštine određen je narodni poslanik Petar Petrović, predsednik Odbora.

Članovi Odbora su **jednoglasno** usvojili navedeni predlog.

**TREĆA TAČKA** – Razno.

 **Petar Petrović** je obavestio članove Odbora da je Agencija za borbu protiv korupcije uputila Mišljenje u vezi sa Predlogom zakona o Nacionalnoj akademiji za javnu upravu i Predlogom zakona o izmenama i dopunama Zakona o državnim službenicima, te da će Služba Odbora ovo mišljenje da umnoži i dostavi članovima Odbora.

Sednica je završena u 9,15 časova.

SEKRETAR PREDSEDNIK

Sanja Pecelj Petar Petrović